Oskar Kaplur
Oskar Kaplur (20. september 1889 Tallinn – 20. september 1962 Moskva) oli eesti ja Venemaa maadleja, Euroopa meister amatööride seas ja maailmameister elukutseliste seas. Spordi juurde tõi Oskari isa 1905. aastal. Algul käisid nad harjutamas Maneeži tänaval asuvas "Linda" aidas, pärast selle müüki "Linda" pankroti tõttu 1907. aastal pidid aga raskejõustiklased sealt välja kolima. Kaplur jätkas maadlemist Friedrich Kelleri raskejõustikuklubis, mis asus Tallinna Kaasani kiriku lähedal Imanta tänaval. Kelleri klubist pärinesid ka Gustav Vahar ja Johannes Tigane.